Mallorca té el segon xalet més car de tot el litoral de l'Estat amb un preu de 25 milions

El segon habitatge més car de tot el litoral de l'estat espanyol és a Mallorca. Es tracta d’un xalet situat a Costa d’en Blanes, a Calvià, que surt al mercat per 25 milions d’euros, segons un rànquing elaborat pel portal immobiliari pisos.com. Només el supera una mansió de la urbanització Cascada de Camoján, a la milla d’or de Marbella, valorada en 27,5 milions.